1. **OBČINA ŠKOFJA LOKA,** Mestni trg 15, 4220 Škofja Loka, ki jo zastopa župan Tine Radinja, ID za DDV: SI18947271, matična številka: 5883318 (v nadaljevanju: občina)

in

1. , ki ga zastopa

, ID za DDV: (v nadaljevanju: ponudnik)

sklepata naslednjo:

# POGODBO ZA NAJEM LESENE HIŠICE

# člen

Pogodbeni stranki uvodoma ugotavljata, da:

* imata skupni interes pri oživitvi mestnega jedra s privlačno ponudbo prazničnega sejma v decembru, ki bo dodatno obogatil zimsko dogajanje v mestu in njegovi bližnji okolici,
* je bil na podlagi javnega razpisa za sodelovanje na decembrskem sejmu za gostinske ponudnike in ponudnike blaga na območju starega mestnega jedra Škofje Loke v letu 2024 izbran ponudnik, ki je dosegel zadostno število točk.

# člen

Sejem se bo odvijal v terminu: 29. 11.–31. 12. 2024

Obratovalni čas:

* od petka do nedelje, 29. 11.–1. 12. 2024;
* od četrtka do nedelje, 5.–8. 12. 2024;
* od petka do nedelje, 13.–15. 12. 2024;
* od petka do nedelje, 20.–22. 12. 2024;
* od srede do nedelje, 25.–29. 12. 2024;
* ponedeljek, torek, 30. in 31. 12. 2024.

Skupaj **20** dni

V navedenih terminih je prisotnost ponudnika obvezna od 17.00 do 20.00. Ponudniki imajo možnost obratovanja tudi v drugih terminih, kar morajo obvezno predhodno uskladiti s koordinatorjem.

Naročnik si pridržuje pravico do spremembe urnika sejma in odpovedi sejma zaradi zunanjih dejavnikov, na katere ni možno vplivati, oziroma višje sile oz. zaradi izredno slabe vremenske napovedi.

# člen

S pogodbo ponudnik potrjuje, da bo poskrbel, da:

* bo prisoten na sejmu v terminih, ki jih določa 2. člen te pogodbe,
* prodajni artikli ustrezajo temi in namenu sejma ter da so v hišici dostopni samo izdelki, ki so bili navedeni v prijavi v opisih oziroma priloženih slikah oziroma usklajeni s koordinatorjem,
* bo vsako spremembo razstavnega prostora ali obratovalnega časa poslal v odobritev naročniku oz. koordinatorju,
* bo poravnal vse obveznosti, določene v pogojih sodelovanja,
* bo zagotavljal odprtost in ponudbo v hišici v vseh terminih iz 2. člena te pogodbe tudi v primeru neugodnih vremenskih razmer,
* si bo sam priskrbel lastne ustrezne električne podaljške in druge potrebne pripomočke,
* lahko razstavlja svoje izdelke samo na dodeljenem razstavnem prostoru,
* ne bo oddal dodeljenega razstavnega prostora/hišice tretji osebi,
* bo prodajno mesto estetsko in praznično urejeno,
* bo upošteval predpise o prodaji na premičnih objektih, zato mora imeti pri sebi ustrezne dokumente o nabavi blaga, prevzemne listine in odločbo o obratovanju. Artikli morajo biti označeni s cenami, strankam pa mora vsak ponudnik pri prodaji izdati račun. To so pogoji, ki jih od organizatorja zahtevajo inšpekcijske službe. Naročnik sejma ne prevzema odgovornosti, ki bi nastale pri kršenju teh predpisov,
* bo poskrbel za red in čistočo ob hišici in prostora okrog nje in razstavni prostor vsak dan zapustil čist in brez smeti. Ločevanje odpadkov je obvezno za vse uporabnike. Za odvoz odpadkov poskrbi vsak ponudnik sam,
* bo upošteval Uredbo o prepovedi dajanja nekaterih plastičnih proizvodov za enkratno uporabo na trg in zmanjšanje uporabe plastičnega materiala (plastična slamica, plastični krožnik, plastični lonček, plastični pribor, …) in zagotovil uporabo okolju prijaznih proizvodov. Ponudniki lahko za opravljanje gostinskih storitev uporabljajo papirnato, kartonsko ali lesno embalažo oziroma embalažo iz biološko razgradljive plastike po standardu SIST EN 13432/EN 14995,
* bo skladno z Odlokom o načinu opravljanja obvezne lokalne gospodarske javne službe ravnanja s komunalnimi odpadki v Občini Škofja Loka pred prireditvijo pridobil ustrezno soglasje izvajalca javne službe in priskrbel oziroma z njim sklenil dogovor o načinu ločenega zbiranja in odvoza odpadkov ter načinu pokrivanja stroškov,
* bo zagotovil ločeno zbiranje odpadkov – mešana odpadna embalaža, odpadni papir, mešani komunalni odpadki. Sistem ločenega zbiranja odpadkov mora biti jasno označen z vidnimi navodili o pravilnem ločevanju (v skladu z usmeritvami izvajalca javne službe) in razumen obiskovalcem prireditve,
* bo zagotovil zadostno količino zabojnikov za ločeno zbiranje ločenih frakcij glede na pričakovano število obiskovalcev,
* bo zagotovil ločeno zbiranje bioloških odpadkov, ki nastajajo zaradi gostinske dejavnosti in jih oddati ločeno prevzemniku bioloških odpadkov iz gostinske dejavnosti,
* bo poskrbel za obveščanje izvajalca javne službe o nameravani prireditvi najmanj štirinajst dni pred datumom izvedbe prireditve, po končani prireditvi pa bomo najkasneje v 6 urah poskrbeli, da se prireditveni prostor očisti in ločeno zbrani odpadki predajo izvajalcu javne službe skladno z dogovorom med izvajalcem jasne službe in organizatorjem.

Če ponudnik ne izpolnjuje obveznosti iz prvega odstavka tega člena, občina ponudnika opozori na kršitev. Če se kršitev ponovi, lahko občina odstopi od pogodbe s takojšnim učinkom.

Pogodbeni stranki se strinjata, da občina ponudniku v primeru, da je ponudnik dnevno neopravičeno odsoten več kot eno uro v terminih iz 2. člena te pogodbe, zaračuna 50,00 EUR pogodbene kazni za vsak dan, ko je neupravičeno odsoten. V primeru ugotovljenih kršitev ponudnik v naslednjem letu ne bo imel možnosti prijave na razpis.

# člen

Naročnik se zavezuje, da bo ponudniku zagotovil leseno hišico s priključkom za elektriko. Razpoložljiva priključna moč je 3 x 16 A. Za osvetlitev hiške v notranjosti in druge potrebe vezane na električno energijo poskrbi ponudnik sam. Porabo elektrike poravna vsak ponudnik sam.

# člen

**Najemnina** za najem za posamezno hišico na sejmu znaša:

* za hišico velikosti 2m x 2m, 15,00 € (z DDV) na dan, za skupno 20 dni, znaša skupni znesek 300,00 € (z DDV),
* za hišico velikosti 3m x 2m, 20,00 € (z DDV) na dan, za skupno 20 dni, znaša skupni znesek 400,00 € (z DDV).

Ponudnik se zavezuje pred prevzemom hišice na račun občine vplačati 200 € varščine, ki se mu vrne po zaključku najema, če hišico vrne v nepoškodovanem stanju in ustrezno očiščeno.

V primeru, da ponudnik krši določila te pogodbe in se mu zaračuna pogodbena kazen, opredeljena v 3. členu, se pogodbena kazen odšteje od vračila varščine.

Rok za plačilo za izbrane ponudnike je **petek, 15. 11. 2024**. Znesek za uporabo hiške izbrani ponudniki plačajo na račun Občine Škofja Loka, Mestni trg 15, 4220 Škofja Loka na TRR št.: SI56 0132 2010 0007 116, odprt pri Uradu za javna plačila.

Potrdilo o plačilu posredujte po elektronski pošti na naslov pia.pivk@zavod973.si ali po pošti na naslov organizatorja. V roku opravljeno plačilo je pogoj za pridobitev pravice do hišice. Občina ponudnik izstavi e-račun najkasneje 8 dni po koncu sejma.

* 1. **člen**

Ponudnik ključe prevzame po predhodnem dogovoru pri koordinatorki decembrskega sejma: Pia Pivk, 051 230 105, pia.pivk@zavod973.si in podpiše primopredajni zapisnik.

Ključe je potrebno vrniti isti osebi najkasneje do 6. 1. 2025.

# člen

Naročnik ne prevzema nikakršnega jamstva za vozila, ki jih na območju sejmišča in parkirišča pustijo ponudniki oz. njihovo osebje.

Naročnik ne odgovarja za poškodbe, izgube, uničenje ali odtujitve stvari ponudnika, kot tudi ne za poškodbe oseb, nastale zaradi požara, viharja, toče, strele, loma, izliva vode, snega, udeležbe v prometni nesreči, tatvine ali katerega koli drugega vzroka.

Ponudnik odgovarja za škodo in nesrečo, ki jo povzroči naročniku in /ali tretji osebi na razstavnem prostoru oz. sejmišču on sam ali njegovo osebje.

# člen

V primeru, da ponudnik že sklenjeno pogodbo predčasno odpove, se mu znesek, ki je bil v celoti poravnan, **ne vrne**.

# Člen

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali
2. za sklenitev posla pod ugodnejšimi pogoji ali
3. za opustitev dolžnega nadzora nad izvajanjem pogodbenih obveznosti ali

za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

# Člen

Nesporazume v zvezi z izpolnjevanjem določil te pogodbe bosta pogodbenici reševali sporazumno in na miren način, v primeru neuspeha pa je za reševanje sporov pristojno stvarno pristojno sodišče po sedežu občine.

# člen

Ta pogodba je sestavljena v treh enakih izvodih, od katerih prejme občina dva (2) izvoda, ponudnik pa enega (1). Ta pogodba stopi v veljavo z dnem, ko jo podpišeta obe pogodbeni stranki.

|  |  |
| --- | --- |
| Datum: | Datum: |
| Ponudnik : | Občina Škofja Loka  Tine Radinja  župan |